Tokijo imperatoriškieji rūmai

Tokijo imperatoriškieji rūmai () – Japonijos imperatoriaus rezidencija Tokijo centre, Čijodos seniūnijoje. Jie buvo įkurti senosios Edo pilies vietoje, užima 3,41 km² plotą ir susideda iš centrinių rūmų, imperatoriškosios šeimos gyvenamųjų namų, archyvo, muziejaus, administracinių pastatų, parkų, sodų. Japonijos imperatorius į šią vietą persikėlė iš Kioto po Meidži revoliucijos, 1868 m.

Istorija 

Tokijo imperatoriškųjų rūmų vietoje anksčiau stovėjo XV a. Edo pilis, Edo laikotarpiu naudojama kaip Tokugavos šiogūnato rezidencija. Po šiogūno atsistatydinimo ir Meidži revoliucijos į čia iš Kioto persikėlė imperatorius. 1873 m. pilį nuniokojus gaisrui, 1888 m. buvo pastatyti nauji rūmai, tačiau jie stipriai nukentėjo po 1945 m. gegužę įvykusių miesto bombardavimų. Dabartinių tradicinio stiliaus pastatų statyba buvo baigta 1968 m. Juos supa nuo Edo pilies laikų likusi aukšta gynybinė siena.

Struktūra 

 Pagrindininiai rūmai () susideda iš kelių tarpusavyje sujungtų pastatų, kurie naudojami svečių priėmimui, oficialių ceremonijų rengimui. Rūmuose įrengtos kelios priėmimų salės, imperatoriaus darbo kambarys. Čia taip pat įsikūrusi Imperatoriškosios šeimos agentūra. Į rūmų teritoriją lankytojams leidžiama patekti du kartus per metus: per imperatoriaus gimtadienį ir Naujųjų Metų dieną.

 Fukiage sodas (), kuriame stovi imperatoriškosios šeimos gyvenamieji namai. Lankytojai neleidžiami.

 Rytinis sodas (), kuriame susitelkę dauguma administracinių pastatų, taip pat archyvas, muziejus, koncertų salė. Teritorija atvira lankytojams.

 Kitanomaru parkas () yra viešas parkas šiaurinėje dalyje, jame įsikūrusi Japonijos kovos menų arena.

 Imperatoriškos rezidencijos sodas () - viešas parkas pietrytinėje dalyje.

Galerija

Šaltiniai

Nuorodos 
 Oficialus puslapius

Susiję straipsniai 
 Japonijos imperatorius

Čijoda
Tokijo statiniai